Тбилиси мәсете

Тбилиси мәсете (груз. თბილისის მეჩეთი) — Грузияның баш ҡалаһы Тбилиси ҡалаһында урынлашҡан ғибәҙәтхана, йәмиғ мәсете. Тарихы 1723—1735 йылдарҙа төрөктәр тарафынан төҙөлә. Полководец, Иран шаһы (1736-1747 йылдар) Нәдир шаһ бойороғо буйынса һүтелә. 1846—1851 йылдарҙа Италия архитекторы Джовани Скудиери проекты буйынса ҡабаттан төҙөгән. Әммә 19-сы быуатта уны тағы һүтәләр һәм урынына бөгөн дә эшләгән яңы мәсет һалалар. Тбилисиҙа берҙән-бер ғәмәлдәге мәсет. Мәсет бинаһы ике ҡатлы, ҡыҙыл кирбестән төҙөлгән. Архитектураһында ислам архитектураһы өлгөләре менән бер рәттән неоготик элементтар ҙа ҡулланылған. Бер манаралы. Мәсет эсе төрлө төҫтәге матур яҙмалар менән биҙәлгән. Бина Тбилисиҙың тарихи үҙәгендә Абонатубани кварталында Ботаника урамында Нарикала ҡәлғәһе йәнәшәһендә урынлашҡан. Мәсет эргәһендә Тбилисиҙың тарихи йөҙөн билдәләүсе атаҡлы Орбелиани мунсалары һәм башҡа матур тарихи биналар урынлашҡан. Статусы Мәсет Грузияның Мәҙәниәт министрлығы балансында тора, әммә шуға ҡарамаҫтан әлегәсә рәсми статусҡа эйә түгел. Әҙәбиәт «საქართველოს ძველი ქალაქები: თბილისი», 2006 წ. მეორე გამოცემა. ISBN 99940-0-923-0 Кантариа К. Мечети города Тбилиси // Prometheus. № 5. Париж, 2010. Иҫкәрмәләр